《和杨秀才友夔三首 其二 秋夜》
宋代·程俱

谁谓方寸地，并包无故新。长宵不能寐，万绪愁攻人。

展转计后不，攀缘及前身。苦恨隙驹疾，回嗟秽涂辛。

披衣问何居，梦觉两不真。白鸟固已空，青灯聊可亲。

念此纸上迹，皆为窖中尘。投卷嘿忘我，栖鸡已鸣辰。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，不《北山小集》。